procesaur/Wiki.mk huggingface dataset:
Репрезентација на Канада во хокеј на мраз

Репрезентација на Канада во хокеј на мраз (популарно познат како ''Тим Канада'', француски: ''Équipe Canada'') — rепрезентација за хокеј на мраз кој ја претставува Канада на меѓународно ниво. Тимот е под Канадскта федерација по хокеј, член на Интернационалната хокеј-федерација. Од 1920 до 1963 година, меѓународна застапеност на Канада била од страна на високи аматерски клубови. Канадскиот национален машки тим е основан во 1963 година од страна на Дејвид Бауер како дел од канадската аматерска асоцијација, играјќи на Универзитетот во Британска Колумбија. Прекарот ''Тим Канада'' за првпат се користел во 1972 година и оттогаш се користи за да се идентификува канадската репрезентација.
Канада е водечка репрезентација за хокеј на мраз во меѓународно ниво, и има освоено четири од пет Канадски првенства кои датираат од 1976 година, девет олимписки златни медали (најмногу во светот), меѓу кои и три од последните четири: 2002, 2010 и 2014 година. Тие биле 26 пати светски шампиони во Светскиот куп и победници на Светското првенство во хокеј во 2004 и 2016 година. Канада е членка на т.н. „Голема шесторка“, неофицијална група од шесте најсилни машки нации по хокеј, заедно со Чешка, Финска, Русија, Шведска и САД.
Анте Томиќ

Анте Томиќ (Дубровник, СФРЈ ) е хрватски кошаркар. Игра на позиција центар, а моментално настапува
за Хувентут. Исто така е член и на кошаркашката репрезентација на Хрватска.
1 Кариера
Кариерата ја започнал во 1995 година во кошаркашкиот клуб КК Шумица во кој прв тренер му бил Перо Јејина. Во 2002 година заминал во Загреб, но после кратко време оди на заем во Горица каде се задржал една сезона, па во 2004 година се вратил во Загреб. Неговите најголеми успеси се второ место на кадетското првенство на Хрватска, и прво место на јуниорското првенство на Хрватска. После враќањето во позицијата на центар, Томиќ со своите 215 сантиметри висина и одлична техника го надокнадил тој недостаток.
Се пријавил на НБА нацртот во 2008 година и одбран е како 44 избор на нацртот од страна на Јута Џез. Главниот менаџер Јуте, Кевин О'Конор изјавил дека Томиќ е „влог во иднината на клубот“ . Томиќ без оглед на нацртот останал во Европа, поточно во Загреб за да ги поправи своите недостатоци во играта.
Во сезоната 2007/08 добил награда за лауреат „Кошаркар.хр“ за најдобар кошаркар на сезоната. Сезоната на регионалната НЛБ лига 2008/09, Загреб ја заврши во долниот дел на табелата. И покрај тоа, Томиќ одиграл одлична сезона, за нешто повеќе од 30 минути на паркетот просечно постигнал 15.8 скокови. Одличните игри му донеле наслов најкорисен играч во регионалната НЛБ лига. Во сезоната 14 пати остварил дабл-дабл ефект, во девет прилики имал индекс +30 и повеќе. Во јуни 2009 година се споменувало заминување во израелскиот Макаби Тел Авив, како наследник на Никола Вујиќ во жолт дрес. Иако за неговите услуги биле заинтересирани Цибон и уште некои странски клубови, Загребското побарување за компензација од 2.000.000 евра колку барале за откуп на двегодишен договор ги одбило клубовите. Изјавил дека би сакај да оди во Цибон да игра Евролига и да напредува. Се споменувале некакви размени на играчи со кои би стигнал во Цибон, ама на крајот останал во Загреб. Последниот натпревар за Загреб го одиграл против белградската Црвена Ѕвезда.
Во јануари 2009 година преминал во шпанскиот Реал од Мадрид. Добил отказ во Реал на 26 јуни 2012 година.
На 5 јули 2012 година потпишал за Барселона на 3+1 година.
Центар за мали планети

Центар за мали планети (|Minor Planet Center, MPC) — официјална светска организација надлежна за прибирање на набљудувачки податоци за мали планети (како астероиди и комети), ги пресметува нивните орбити и го објавува овие информации во билтенот ''Minor Planet Circulars''. Организацијата работи под покровителство на Меѓународниот астрономски сојуз (IAU) во Смитсоновата астрофизичка опсерваторија, дел од Центарот за астрофизика, заедно со Харвардската опсерваторија.
Организацијата нуди низа бесплатни семрежни услуги кои им помагаат на астрономите во набљудувањата на малите планети и кометите. Целосниот каталог на орбити на малите планети исто така се нудат за слободно преземање. Покрај астрометриските податоци, центарот прибира фотометриски податоци за светлосните криви на телата. Центарит е задолжен даги ускладува истражните набљудувања во потрага по можни околуземски објекти пријавени преку семрежниот образец и наменскиот блог. Надлежен е за препознавање на околуземјените објекти и предупредување за опасноста од судир со Земјата неколку недели по нивното откривање ''(погл. потенцијално опасни објекти и )''.
1 Историја
Центарот за мали планети е основан во 1947 г. при Синсинатскиот универзитет под водство на Пол Хергет. Со неговото пензионирање на 30 јуни 1978 г. установата е преместена во Смитсоновата астрофизичка лабораторија и раководното место му припаднало на Брајан Марсден. Од 2006 до 2015 г. со неа директорувал Тимоти Спар, предводејќи петчлен кадар. Почнувајќи од февруари 2015 г. на чело на центарот е привремениот директор Метју Холман.
2 Периодика
Центарот повремено издава астрометриски наоди од набљудувања на мали планети, некои комети и месчеини. На мрежното место е достапна опширен архив на изданија во PDF. Најстарата единица во архивот е од 1 ноември 1977 г. (MPC 4937–5016).*''Minor Planet Circulars'' (''M.P.C.'' или ''MPCs''), прев. ''Расписи за мали планети''*''Minor Planet Electronic Circulars'' (''MPECs''), прев. ''Електронски расписи за мали планети''*''Minor Planets and Comets Supplement'' (''MPS''), прев. ''Додаток за мали планети и комети''*''Minor Planets and Comets Orbit Supplement'' (''MPO''), прев. ''Додаток за орбитите на малите планети и кометите''
3 Поврзано
* Централно биро за астрономски телеграми
* Список на мали планети
3.1 Видеа
***
Тоде Илиќ

Тоде Илиќ (, - , ) — македонски политичар и градоначалник на Општина Куманово во периодот од 1984 до 1986 година.
Илиќ е роден во 1943 година и потекнува од првоборечко семејство. Се школувал во Куманово, а студиите ги завршил во Белград. Во Куманово, тој се вратил како дипломиран инженер технолог и се вработил во мелничко-пекарската индустрија. Во својата стопанска дејност, тој набргу станал технички, а потоа и генерален директор.
Брзо лизгање на кратки патеки

Брзо лизгање на кратки патеки е форма на конкурентно брзо лизгање на мраз. Во натпреварите, повеќе лизгачи (обично помеѓу четири и шест) лизгаат на елипсоидна мраз патеката со должина од 111.111 метри. Лизгалиштето само по себе е 60 метри долго и 30 метри широко, која е со иста големина како меѓународното хокеј на мраз лизгалиште.Брзото лизгање на кратките патеки е сестрински спорт на лизгањето на долгите патеки .
Којот

Којотот е член на семејството кучиња (Canidae) и е сродник на домашното куче. Којотите живеат во Северна Америка и некои делови на Средна Америка. Можат да бидат организирани во мали групи, ама најчесто ловат сами. Којотите живеат помеѓу 6 и 10 години.
Којотот е еден од ретките животни кај кои постои тренд на зголемување на бројноста на популацијата. Којотите ги заземале сите живеалишта во Северна Америка, кои порано биле населени од волци, а зголемувањето на површината е потпомогнато од менувањето на природните живеалишта од страна на човекот. Густината на популацијата се движат од 0,01-0,09 единки/км<sup>2</sup> во зима на Јукон до 2, 3 единки/км<sup>2</sup> во текот на летото во Тексас.
1 Којотот како мотив во популарната култура
* Којоти — хрватска рок-група.* „Којот“ (англиски: ''Coyote'') — песна на канадската музичарка Џони Мичел (''Joni Mitchell'') од 1976 година.
Примо Леви

Примо Леви , Торино, — Торино, ) — италијанско-еврејски хемичар и писател. Автор е на два романи и неколку збирки со помали приказни, есеи и песни. Негови најпознати дела се ''Ако је ова човек'' (1947), опис на времето поминато во Аушвиц; и книгата ''Периодичен систем'' (1975) која Кралскиот институт на Велика Британија ја прогласил за најдобра научна книга на сите времиња.
Леви во логорот Аушвиц поминал 11 месеци пред да го ослободи Црвената армија.
Иако е ослободен на 27 јануари 1945, Леви не отишол во Торино сè до 19 октомври 1945 година. По поминато одредено време во Советскиот камп за поранешни затвореници, како резултат на примирјето меѓу Италија и сојузниците, тргнал на напорно патување кон куќата на поранешните затвореници од Кралската војска на Италија во Русија. На неговото долго патување со воз кон Торино, минувал низ Полска, Белорусија, Украина, Романија, Унгарија, Австрија и Германија.
1 Смрт
Леви умрел на 11 април 1987 кога паднал од третиот спрат од својот стан во Торино. Ели Визел тогаш рекол „Примо Леви умре во Аушвиц четириесет години порано.“
Staphylococcus stepanovicii

''Staphylococcus stepanovicii'' — коагулаза-негативен, оксидаза-позитивен член на бактерискиот род ''Staphylococcus''. Се среќава во форма на еднинечни, двојни или повеќе коки кои формираат кластери. Резистентен е на новобиоцин. Видот е именуван во чест на српскиот микробиолог Срѓан Степановиќ.''S. stepanovicii'' е изолиран од кожата на мали цицачи во дивината.
Стикс

Стикс, Стига и Стиг (гр.: Στύξ, Стикс = омраза) било име на реката која се наоѓа на границата меѓу земјата и подземјето. Го обиколува Ад - подземниот свет, девет или дваесет пати, во зависност од изворот или митот. Реката Стикс, заедно со реките Флегатон, Ахерон и Кокит, се влева во големo мочуриште во центарот на Ад. Според Херодот, реката Стикс извирала во близина на Фенеј кај Коринт.
Реката Стикс, заедно со реките - Флегетон, Ахеронт и Кокитус, се влеваат во големо мочуриште во самото средиште на Адовиот подземен свет.
* Грчко име на реката Стикс доаѓа од зборовите στυγέω, ''stygéô'' = омраза.
Реката Стикс ја чуваат Флегиите, кои ја носат душата од едната на другата страна на реката, иако во некои извори се споменува дека Флегетон и Харон ги носеле душите низ оваа река.
Боговите ја почитувале реката Стикс, а заклетвата дадена во неа не можела да се прекрши.
Зевс ѝ се заколнал на Семела во реката Стикс па морал да ја исполни нејзината желба да го види во вистинска божествена форма, по што починала.
Хелиј му се заколнал на својот син Фаетонт и му ветил дека ќе му ја исполни секоја желба. Тој посакал да ја вози неговата златна кочија - Сончевата кочија, но не успеал и загинал.
Ако некој од боговите ја прекршел заклетвата, требало да се напие вода од реката Стикс, со што го губел гласот на девет години.
Стикс поседувал волшебна моќ со која може некого да го направи бесмртен. Во детството, Ахила неговата мајка Тетида, држејќи го за пета, го потопила во реката Стикс па тој останал ранлив само на тоа место така што и до денес изразот Ахилова пета или тетива означува некоја исклучително слаба точка на некој човек.
Иако Стикс првенствено се јавува во грчката и римската митологија, се споменува и во Божествената комедија на Данте, некаде околу петтиот круг во пеколот.
Во далечните, древни времиња, Стикс било име за подрачје на река помеѓу денешна Украина и Русија.
1 Божица Стикс
Името Стикс било и име на божицата, најстарата ќерка на богот Океан и Тетија, која , како единствена женска претставничка, ја претставувала таа река. Таа чест ја заслужила бидејќи му помогнала на Зевс во борбата против Титаните. Таа била прва која застанала на страната на Зевс. Со титанот Палант, Стикс ги родила Зелос, Кратос, Бија и Ника (митологија.
2 Нимфа Стикс
Стикс било и име на Најади, водени нимфи чија река била света. Божицата Стикси и нимфата Стикс честопати ги сметале за иста личност.
3 Стикс како мотив во уметноста
* „На Стикс“ - песна на полската поетеса Вислава Шимборска.
Шеесет и четириаголник

Шеесет и четириаголник или хексаконтатетрагон — многуаголник со шеесет и четири темиња и шеесет и четири страни.
1 Правилен шеесет и четириаголник
Правилниот шеесет и четириаголник е фигура кај која сите страни се со еднакви должини и сите внатрешни агли се еднакви.
2 Поврзано
* Многуаголник
* Правилен многуаголник
Малацидин

Малацидините се класа на хемиски супстанции кои ги создаваат бактериите, пронајдени во почвата и кои ги уништуваат Грам-позитивните бактерии. Нивната активност е зависна од калциум. Откривањето на малацидините беше објавено во 2018 година. За време на објавувањето на нивното откривање не е познато дали тоа ќе доведе до откривање на нови антибиотици, бидејќи се потребни големи вложувања во време и пари за да се открие дали потенцијалниот лек е безбеден и делотворен.
Репрезентација на Финска во хокеј на мраз

Репрезентација на Финска во хокеј на мраз е репрезентација на Финска во хокеј на мраз која е под контрола на Хокеарскиот сојуз на Финске. Репрезентација меѓународно се натпревраува од 1928 година.
Финската хокеарска репрезентација досега има освоено два златни медали на Светските првенства во хокеј на мраз во 1995 во Шведска и 2011 во Словачка. Покрај златото имаат освоено уште шест сребрени и три бронзени медали.
На Олимписките игри учествувале четирнаест пати и имаат две сребрени и три бронзени медали.
Вкупно во државата има 67.336 регистрирани играчи.
Првиот натпревар во својата историја Финска го одиграла во Хелсинки против Шведска, на 29. јануари 1928 година и во тој двобој била поразена со 8-1. Најтешкиот пораз Финска го доживеала од Канада во 1947 година со резултат 24-0, додека највисоката победа ја памтат од 1994 година кога ја совладале Норвешка со 20-1.
Најмногу настапи за финската репрезентација има Раимо Хелминен, кој одиграл 331 натпревар во националниот дрес, а истиот играч е и најефикасен со вкупно 207 голови.
1 Настапи на натпреварувања
1.1 Олимписки игри
Место, Година, Пласман, Место, , , , , ,
Осло, 1952, Финална рунда, 7., 8, 2, 0, 6, 21, 60
Кортина Д'Ампецо, 1956, ''Не учествувале''
Скуо Вали, 1960, Прва фаза, 7., 6, 3, 1, 2, 18, 33
Инсбрук, 1964, Прва фаза, 6., 8, 3, 0, 5, 18, 33
Гренобл, 1968, Прва фаза, 5., 8, 4, 1, 3, 28, 25
Сапоро, 1972, Финална рунда, 5., 6, 3, 0, 3, 27, 25
Инсбрук, 1976, Финална рунда, 4., 6, 3, 0, 3, 30, 20
Лејк Плесид, 1980, Финална рунда, 4., 7, 3, 1, 3, 31, 25
Сараево, 1984, Прва фаза, 6., 6, 2, 1, 3, 31, 26
Калгари, 1988, 2., 8, 5, 1, 2, 34, 14
Албертвил, 1992, Четвртфинале, 7., 8, 4, 1, 3, 29, 11
Лилехамер, 1994, 3., 8, 7, 0, 1, 38, 10
Нагано, 1998, 3., 6, 3, 0, 3, 20, 19
Солт Лејк Сити, 2002, Четвртфинале, 6., 4, 2, 0, 2, 12, 10
Торино, 2006, 2., 8, 7, 0, 1, 29, 8
Ванкувер, 2010, 3., 6, 4, 0, 2, 19, 13
Сочи, 2014, 3., 6, 4, 1, 1, 24, 10
Пјонгчанг, 2018, ''Квалификувани''
Пекинг, 2022, To be determined
Вкупно 16/17 0 Титули - - - - - - -
4Q108

4Q108 (или 4QCant<sup>c</sup>) е фрагмент што содржи дел од песна над песните на хебрејски јазик. Фрагменти од три свитоци биле најдени во пештерата 4 кај Кумран. Овој свиток како и свитокот 6Q6 од пештерата 6, кои потекнуваат од 2 век п.н.е., се досега пронајдени свитоци кои содржат текстови од „Песна над песните“, и се дел од Свитоци од Мртвото Море.
1 Идентификување
Се знае дека 4Q108 не е дел од другите два ракописи што содржат делови од „Песна над песните“, а се најдени во пештерата. Последните два збора од „Песна над песните“ 3:7, ''g'bore Israel'' („воини на Израел“) се додадени кон свитокот 4Q106; а ракописот од 4Q107 е поинаков од ракописот на 4Q108. Стилот на пишување на буквите ''алеф'' и ''шин'' се разликува во овие ракописи.
2 Содржина
Ракописот 4Q108 е мал фрагмент и содржи само десет букви во два реда — пет букви од стихот седум и пет букви од стихот осум од третото поглавје. Петте букви од седмиот стих се: למה ''lmh'', последните три букви од ''Соломон''; и שש ''šš'' (''shesh''), ''шест'' од зборот ''шеесет''. Петте букви од осмиот стих се еден збор אחוזי ''aḥuzi'', со додавка за пасив на глаголот. Според ова во ракописот 4Q108 пишува:
*[<sup>7</sup>Чувај го местото на Со]ломон ше[есет воини што го опколуваат, од воините на]
*[израел, <sup>8</sup>се сите] опремени [со мечеви ...]
Санкање

Санкање — начин на поминување на стрми замрзнати или заснежени површини со користење на санки за рекреација или забава. Санкањето исто така е зимски спорт во кој целта е да се помине зададена замрзната патека на пропишана санка во што пократко време.
При возењето санки, санкачот или санкачите седат (во случај на натпреварувачки спорт лежат на грбот) на санките со нозете нанапред. Постои варијанта на санкање при која санкачот лежи помешечки на санката со главата напред во насока на возењето. Оваа варијанта се нарекува скелетон. Од бобот санкањето се разликува по тоа што санките немаат аеродинамичен оклоп, туку се состојат само од лежиште и лизгалки.
Денес се практикуваат повеќе дисциплини од овој спорт: поединечно или во пар, и тоа за жени и за мажи (иако жените ретко се натпреваруваат во парови). Натпреварувачките правила се едноставни: натпреварувачот на кратката залетна патека ја забрзува санката туркајќи ја со рацете во седечка положба, легнува на грб и потоа управува со тежината на телот и со притискање со нозете на левата или десната лизгалка во насока на возењето.
Санкањето е стандарден спорт на Зимските олимписки игри од 1964 година кога првпат е воведено во програмата на игрите.
Репрезентација на Македонија во хокеј на мраз

Репрезентација на Македонија во хокеј на мраз — репрезентација во хокеј на мраз на Република Македонија раководен од Хокеј федерацијата на Македонија која е придружна членка на Меѓународната хокејска федерација од 4 октомври 2001 година.
1 Историја
Репрезентацијата на Македонија во хокеј на мраз својот прв натпревар го одиграла на 27 март 2011 година против бугарскиот клуб Црвена Ѕвезда Софија во Скопје. Натпреварот завршил со резултат 4–1 за гостинскиот клуб. На 20 декември 2014 година, Македонија одиграла два пријателски натпревари против репрезентацијата на Бугарија во хокеј на мраз до 21 година во Скопје. Македонската репрезентација првиот натпревар го загубила со 6–5 по продолженија а на вториот натпревар победила со 4–3 по продолженија, забележувајќи ја првата победа во историјата.
На 20 и 21 јануари 2018 година, Македонија одиграла два меѓународни пријателски натпревари против репрезентацијата на Босна и Херцеговина во Сараево во текот на еден викенд. Македонија победила на првиот натпревар со 8–7 а на вториот натпревар загубила со 7–6 по продолженија.
Во ноември 2018 година, Македонија победила на Развојниот куп 2018, организиран од Меѓународната хокејска федерација а одржан во Фисен, Германија. Македонската репрезентација на турнирот ги одмерила силите со Андора, Ирска и Португалија и забележала победи на сите натпревари. Во финалниот натпревар, Македонија ја победила Португалија со 9–3.
2 Резултати против други земји
''Ажурирано по последниот натпревар: 21 ноември 2018''
Team, , , , , ,
2, 2, 0, 0, 15, 7
2, 2, 0, 0, 14, 7
1, 1, 0, 0, 9, 6
2, 1, 0, 1, 14, 14
Вкупно, 7, 6, 0, 1, 52, 34
Каталог „Хенри Дрејпер“

Хенри Дрејпер |Henry Draper Catalogue, HD) — ѕвезден каталог објавен помеѓу 1918 и 1924 г. кој содржи спектроскопски класификација на 225.300 ѕвезди. Подоцна е дополнет со Додатокот „Хенри Дрејпер“ (''Henry Draper Extension'', HDE), објавен од 1925 до 1936 г. во кој се класификуваат уште 46.850 ѕвезди и со Дополнителните карти на „Хенри Дрејпер“ (''Henry Draper Extension Charts'', HDEC), објавени од 1937 до 1949 г. со уште 86.933 ѕвезди. Заклучно со август 2017 г. класификацијата опфаќа 359.083 ѕвезди Првичниот каталог го опфаќа целото небо до привидна фотографска величина од 9; со додатоците се дополнети уште ѕвезди од извесни подрачја. Овој каталог претставува пионерски напор за подредување на ѕвездените спектри, а неговите броеви се широко застапени во означувањето на ѕвездите.
+ Класификација на ѕвездените спектри по Дрејпер<ref 108, Hearnshaw 1986; стр. 2–4, Pickering 1890.
Секи Дрејпер Белешка
I, A, B, C, D, преовладуваат водородни линии
II, E, F, G, H, I, K, L
III, M
IV, N, не се јавува во каталогот
&mdash;, O, Волф-Рајеови спектри со сјајни линии
&mdash;, P, планетарни маглини
&mdash;, Q, други спектри
1 Употреба и достапност
Ѕвездите во главнината на каталогот се со средна величина, до 9<sup>m</sup> (околу од сјајноста на најслабите ѕвезди видливи со голо око). Додатоците ги покриваат ѕвездите до величина 11, избрани од извесни небесни подрачја. Првичниот каталог ги води ѕвездите со броеви од 1 до 225300 (со претставката ''HD''), подредени нагорно според нивната ректасцензија за епохата 1900,0. Првиот додаток почнува со 225301, а завршува со 272150 (со претставката ''HDE''), а оној од дополнителните карти опфаќа ѕвезди од 272151 до 359083 (со претставката ''HDEC''). Честопати се среќава само претставката ''HD'', бидејќи бројчениот редослед е доследен и не прави забуна. Означувањето според каталогот „Хенри Дрејпер“ е мошне распространето.
Денес каталогот „Хенри Дрејпер“ е достапен преку службата VizieR на Центарот за астрономски податоци во Стразбур како каталог бр. III/135A.
2 Поврзано
* Ѕвезден каталог
* Класификација на ѕвездите
* Анџело Секи
Глизеов каталог

Глизеов кататалог на блиски ѕвезди — современ каталог на ѕвезди на растојание до 25 парсеци (81,54 светлосни години) од Земјата.
1 Прво издание и додатоци
Во 1957 г. германскиот астроном Вилхелм Глизе го објавил неговиот прв ѕвезден каталог на 915 познати ѕвезди на растојание до 20 пс (65 сг) од Земјата, наведувајќи ги нивните познати особини и подредувајќи ги според ректасцензија. Ѕвездите ги означил со ''GL БББ'', каде Б е редниот број.
Во 1969 г. Глизе објавил подновена верзија под насловот „Каталог на блиски ѕвезди“, со сите познати ѕвезди во далечина до 22 пс (72 сг), вкупно 1.529, под шифрите ''Gl ББ.БВ'' (каде В е вметокот .0 поради меѓувремено откриените ѕвезди). Така, списокот оди од 1.0 до 915.0.
Ричард ван дер Рит Вули и неговите соработници во 1970 г. објавиле додаток, со кој е проширен опфатот на каталогот до 25 пс (82 сг). Овде се додадени броеви од 9001 до 9850 користејќи ја денес застарената претставка ''Wo'' во полза на ''GJ''.
2 Подоцнежни изданија
Глизе го објавил додатокот кон второто издание во 1979 во соработка со Хартмут Јарајс. Овој заеднички каталог денес се нарекува Глизе-Јарајс (''Gliese–Jahreiß'', ''GJ''). Објавени се две табели: првата ги користи ознаките ''GJ ББББ'' за ставките од 1000 до 1294 кај потврдените блиски ѕвезди; втората табела користи ''GJ ББББ'' за ставките од 2001 до 2159 за можни блиски ѕвезди. Since the publication of this catalogue all of the stars in the combined catalogue and succeeding supplements are designated by the preferred ''GJ'' prefix.
Во 1991 г. Глизе објавил Трет каталог на блиски ѕвезди (CNS3), повторно во соработка со Јарајс. Иако наречен „прелиминарен“, оваа верзија е во тековна употреба. Во него се опфатени 3.803 ѕвезди, од кои 1.388 немале постоечки броеви. Бидејќи каталогот нема конечна верзија, овие ѕвезди добиле броеви од 3001 до 4388, иако не се во честа употреба
Последната целосна семрежна поднова на каталозите е објавена во 2010 г. Тука се преработени координатите за епохата J2000 и усогласени со изворите на 2MASS онаму каде ова е применливо.
3 Поврзано
* Список на најблиски ѕвезди
* Ѕвезден каталог
Хоенхамелн

Хоенхамелн (|Hohenhameln) — село и слободна општина во округот Пајне, во сојузната покраина Долна Саксонија, Германија. Се наоѓа околу 15 километри југозападно од Пајне и 25 километри југоисточно од Хановер.
1 Географија
Општината Хоенхамелн е составена од следниве места:
Staphylococcus capitis

''Staphylococcus capitis'' е коагулаза-негативен вид од родот ''Staphylococcus''. Овој вид е дел од нормалната микрофлора на човековата кожа, а најзастапен е на кожата на скалпот, лицето, вратот и ушите.
1 Клиничко значење
Коагулаза-негативните стафилококни видови создаваат слузави биофилмови кои им овозможуваат да се прикрепат за разни медицински уреди како што се протетски валвули и катетери. Оваа особина прави да тие тешко се отстрануваат од страна на имунолошкиот одговор на пациентот во текот на антибиотската терапија. Бидејќи овие бактерии се дел од нормалната флора на кожата и мукозните мембрани, тие можат да бидат воведени во внатрешните ткива секогаш кога кожата и мукозните мембрани се повредени, дали преку венска пунктура, вметнување на медицински уреди итн. Коагулаза-негативните стафилококни видови, како што се ''S. epidermidis'' и ''S. capitis'', се евидентираат како најчестата причина за протетски валвуларен ендокардит.''S. capitis'', за среќа, има помала склоност кон антибиотска резистенција и, исто така, создава помала количина на биофилм, во споредба со другите коагулаза-негативни стафилококи. Ова ја подобрува шансата за успешно сузбивање на перипротетски инфекции со ''S. capitis'', во споредба со другите коагулаза-негативни стафилококни видови, како што е ''S. epidermidis'' .
Вендебург

Вендебург (|Wendeburg) — село и слободна општина во округот Пајне, во сојузната покраина Долна Саксонија, Германија. Се наоѓа околу 11 километри источно од Пајне и 12 километри северозападно од Брауншвајг.
1 Географија
1.1 Местоположба
Вендебург се наоѓа непосредно на северозападниот крај на градот Брауншвајг.
1.2 Соседни општини
Општината Вендебург се граничи со следниве места: со општината Едемисен на север, со општинската заедница Папентајх на североисток, со градот Брауншвајг на југоисток, со општината Фехелде на југ и со градот Пајне на запад.
2 Личности
* Хајнрих Брандес (1803-1868) — сликар
* Карл Хајнрих Теодор Кнор (1800-1875) — основач на претпријатието Кнор
* Герхард Шрадер (1903-1990) — хемичар
Едемисен

Едемисен (|Edemissen) — село и слободна општина во округот Пајне, во сојузната покраина Долна Саксонија, Германија. Се наоѓа околу 7 километри северно од Пајне и 25 километри северозападно од Брауншвајг.
1 Географија
1.1 Местоположба
Едемисен се наоѓа во јужниот дел на Линебуршкото Поле.
1.2 Општински единици
Општината Едемисен се состои од следниве единици:
2 Личности
* Адолф-Фридрих Кунцен (1889-1964) — офицер
* Ханс Новак (1922-1996) — сликар
* Ернст Шахт (1953-2008) — теолог
Пријателски натпревар

Пријателски натпревар или Пријателска е спортски настан - во екипните спортови - за кои не се доделуваат бодови.
1 Дефиниција
Статистичките податоци за пријателскитe натпревар меѓу клубови (конечен резултат, присуство на играчи и резултати) немаат - обично - официјална вредност. Ова се должи на фактот што екипите ги планираат пријателските натпревари во претсезонскиот период, односно пред официјално да почне сезоната, со цел да се подготоват за стартот на сезоната и да тренираат.
За разлика од клубовите, пријателските натпревари на репрезентациите се поважни, бидејќи тие имаат поинтензивен распоред од клубовите. За овие селекции, овие натпревари се користат за подготовка за меѓународни турнири. Календарот обично ги опфаќа овие натпревари кога играчите се на одмор од својте клубови.
2 Правила
Поради неофицијалниот карактер, пријателскиот натпревар може да има различен правилник од другите натпревари. Во фудбалот - на пример - дозволено е да се направат поголем број на замени на место вообичаено дозволените три.
Исто така во фудбалот, календарот на ФИФА точно одредува кои датуми се наменети за меѓународни пријателски.
3 Поединечни спортови
Иако е типично за колективните спортови, пријателскиот натпревар е исто така присутен и во поединечните спортови каде што е познат под името "егзибиција": ова се случува, меѓу другите дисциплини, во бокс и други боречки спортови, потоа во тенис итн.
Пластичен Исус (филм)

Пластичен Исус (српски: ''Plastični Isus'') - југословенски филм од 1971 година, во режија на Лазар Стојановиќ, кој е автор и на сценариото. Главните улоги ги играат: Томислав Готовац, Светлана Глигориевиќ, Вукица Ѓилас, Кристина Прибичевиќ, Живоин Глигориевиќ, Маланија Бугаиновиќ и Мида Стефановиќ. „Пластичен Исус“ бил дипломски труд на Стојановиќ, а уште пред службената премиера бил забранет и ставен во бункер. Ова е единствениот филм во југословенската кинематографија чиј режисер бил обвинет за „непријателска пропаганда“ и во 1973 година бил осуден на затворска казна во траење од три години, а неговите професори Александар Петровиќ и Живоин Павловиќ биле избркани од работа. Оттука, филмот се смета за симболичен почеток на новиот бран во југословенската кинематографија во 1970-тите. Во „Пластичен Исус“, за првпат во југословенскиот филм, се споменуваат темите од типот на хомосексуалноста и промискуитетот, а првпат се појавува и кадар на гол маж.
1 Синопсис
Том (го игра Горовац) е млад човек од Загреб без средства за живот. Тој се обидува да се занимава со филм во Белград и така успева некако да преживува, а притоа има бројни врски со повеќе жени. Тој не верува во никого, не почитува никаков режим, сила, водач и идеологија и затоа постојано е во конфликт со власта, а едно време живее како бездомник, поради што е приведен од милицијата. Откако го напушта една згодна Американка, Том започнува врска со жена чиј маж работи во странство. На крајот од филмот, поради својата љубовна врска, тој е убиен.
Паралелно со главното дејство, во филмот се уфрлени и бројни архивски снимки поврзани со студентските демонстрации во Југославија, четниците, усташите, Хитлер и Тито со кои се прави споредба меѓу различните режими. Исто така, во филмот е снимена венчавката на режисерот Љубиша Ристиќ на која присуствувале бројни претставници од Комунистичката партија, ЈНА и државната безбедност.
Илзеде

Илзеде (|Ilsede) — слободна општина во округот Пајне, во сојузната покраина Долна Саксонија, Германија. Се наоѓа околу 7 километри јужно од Пајне и 20 километри западно од Брауншвајг.
1 Географија
1.1 Општински единици
Од 1 јануари 2015 година преку спојување на дотогаш постоечките општини Илзеде и Лаштет, се создала новата Општина Илзеде која ги опфаќа следниве места:
1.2 Соседни општини
Општината Илзеде се граничи со следниве места: со градот Пајне на север, со општината Фехелде на исток, со општината Ленгеде на југоисток, со општината Зелде на југ, со општината Шелертен на југозапад и со општината Хоенхамелн на запад.
Лаштет

Лаштет (|Lahstedt) — поранешна општина во округот Пајне, во сојузната покраина Долна Саксонија, Германија. Се наоѓала околу 11 километри јужно од Пајне и 20 километри западно од Брауншвајг.
Лаштет била создадена во 1971 година со спојување на пет села: Аденштет, Гаденштет, Грос Лаферде, Минштет и Оберг. Лаштет било вештачко име, односно не било име на некое од селата. Од 1 јануари 2015 година овие села се дел од општината Илзеде.
1 Општински единици
* Аденштет
* Гаденштет
* Грос Лаферде
* Минштет
* Оберг
Staphylococcus caprae

''Staphylococcus caprae'' е Грам-позитивна, коагулаза-негативна кока, припадник на родот ''Staphylococcus''. Видот првично беше изолиран од кози (''caprae'' значи "козји"), но некои соеви на овој вид, исто така, се изолирани од човечки примероци.
1 Клиничко значење
''S. caprae'' се јавува како коменсал на човечката кожа, меѓутоа се претпоставува дека е одговорен за инфекции на мочните патишта, коските и зглобовите. Бидејќи ''S. caprae'' тешко се идентификува во лабораторија, според една студија од 2014 година, инциденцата на инфекции од ''S. caprae'' кај луѓето веројатно е потценета.
2 Дполнителна литература
Станува збор за коагулаза-негативен, ДНКаза-позитивен член на родот ''Staphylococcus'', кој обично се среќава кај кози. Од 1991 година, неколку лаборатории имаат објавено дека ја изолирале оваа бактерија во човечки клинички примероци. Во поново време оваа бактерија се повеќе се имплицира во зглобни и коскени инфекции кај луѓето.''S. caprae'' првпат беше опишан во 1983 година од страна на Devisee et al. Иако се наоѓа како коменсал на кожата и млечните жлезди на козите, понекогаш може да предизвика маститис кај овие животни. Како патогена бактерија за луѓето најдена е во хоспитални инфекции, најчесто зафаќајки коски и зглобови. Има објавено студии дека може да предизвика сепса во клинички услови.
3 Наводи
Плута

Плута (phellem) е секундарно покровно ткиво на стебло, а поретко на корен. Настанува соделба на ќелии на фелогенот ( се нарекува уште и плутин камбијум). Новонастанатите ќелии на плута подлежат на забрзана суберинификација на ѕидовите на ќелиите, при што во дефинитивната состојба:
* цврсто се меѓусебно споени,
* мртви и
* исполнети со воздух.
Плута е непропустлива за вода и гасови па за проветрување на стебла постојат отвори во плута - ''лентицели''. Кога плута се оформува во подлабоките слоеви на стеблото, тогаш сите ткива кои лежат кон периферијата на стеблото порано или подоцна умираат, бидејќи плута не дозволува довод на хранливи материи. Комплекс од мртвите ткива и плута ја правни ''мртва кора''.
Плута е ценета како материјал, поради што растителни видови кои ја произведуваат во поголеми количини (на пр. храст плутњак) се одгледуваат и експлоатираат плантажно.
Мајами Бич

Мајами Бич (анг.: Miami Beach) е град во сојузната американска држава Флорида. По пописот на население од 2010 година во градот живееле 87.779 жители.
1 Демографија
Според пописот на население од 2010 година во градот живееле 87.779 жители, што е 154 (0,2%) жители помалку од 2000 година.
Група, 2000 година, 2010 година
Белци, 35.959 (40,9%), 35.530 (40,5%)
Афроамериканци, 3.548 (4,0%), 3.825 (4,4%)
Азијати, 1.202 (1,4%), 1.635 (1,9%)
Хиспаноамериканци, 47.000 (53,4%), 46.564 (53,0%)
Вкупно, 87.933, 87.779
Јарослав Мудриот

Јарослав Мудриот или Јарослав I Владимирович (умрел во 1054) — руски средновековен владетел, киевски кнез.
1 Животопис
Од 1019 до 1054 година киевски кнез бил Јарослав I Владимирович, познат како Јарослав Мудриот. Тој бил син на големиот киевски кнез Владимир, кој ги покрстил Русите во 988 година, а негов брат бил Мстислав Владимирович Велики (умрел во 1036 г.), кнез тмуторокањски и черниговски. Јарослав бил наречен Стари за да се разликува од другите кнезови кои живееле подоцна (на пример, Јарослав Всеволодович Черниговски). Јарослав Мудриот бил оженет со византиската кнегиња Ана, синот Свјатополк го оженил со ќерката на полскиот крал Болеслав, ќерката Ана ја омажил со францускиот крал Анри I, другата ќерка Елисавета со норвешкиот крал Харалд, сестрата Марија ја омажил за полскиот кнез, а синот Всеволод го оженил со ќерката на византискиот цар Константин IX Мономах. Јарослав бил погребан во киевската црква Св. Софија, во мраморен саркофаг.
Во неговото време продолжило издигањето на Киевска Русија која станала една од најнапредните држави во Европа. Тој водел борба против одредени феудалци кои сакале да се осамостојат. Таков бил случај со неговиот брат Свјатополк. Тој исто така се плашел од барањето на Новгород за автономија. Тој постигнал договор со собранието на Новгород со кој тој ја осигурал приврзаноста кон централната власт. Но сепак, со посебна повелба ја гарантирал автономијата на Новгород. „Кнезовите на Новгород при стапувањето на должноста морале да му се заколнат на повелбата на кнезот Јарослав“. Потоа влегол во конфликт со својот внук Брајчаслав. По неуспешниот обид да го порази со оружје тој направил спогодба со него во која тој ја признал врховната власт на Киев но ја сочувал внатрешната самоуправа.
Јарослав ја зајакнал позицијата на Руската црква. Во 1037 година, по повод победата над Печенезите, Јарослав Мудриот ја подигнал катедралната црква Св. Софија. Исто така, бил основан и манастир наречен „Киевската лавра“ кој станал културно жариште. Во 1051 година, кнезот Јарослав, без да побара дозвола од цариградскиот патријарх, за митрополит го поставил рускиот свештеник Иларион. Тоа било прв обид за осамостојување на руската црква од врховната власт на Цариградската патријаршија. Со јакнењето на христијанството се зајакнувал и културниот живот на Киевска Русија. Биле преведувани книги донесени Македонија и Бугарија. Биле преведувани книги од грчки на старословенски јазик. Се создала руска црковна книжевност. Се развило и пишување на летописни записи во Киев и Новгород. Се појавиле првите житија како: биографија на убиените Свјатополкови браќа, Борис и Гилеб. Во 1036 година излегол првиот дел од законот „Руска правда“.
Карл Шефер

Карл Шефер ( Виена — Виена ) бил австриски лизгач во уметничко лизгање, двапати бил победник на Зимските олимписки игри, седумкратен светски првак и осумкратен европски првак.
1 Животопис
Карл Шефер е роден недалеку од познатата вештачка ледена површина која е создадена од Едуард Енгелман. Со своите 11 години бил забележан од тренерот Рудолф Куцер кој во него забележал голем талент.
Освен за лизгање Шефер бил талентиран и во други работи. Одлично свирел виолина, и неколкупати бил австриски првак во нуркање со еден здив.
После својата лизгачка кариера во 1936 година, тој се преселил во САД на неколку години, каде работел како тренер. Во 1938 година отворил продавница за спортска опрема во Виена. Во 1940 година тој и Херта Вехтер ( исто така тренер за уметничко лизгање ) ја основале "Karl-Schäfer-Eisrevue" .
Во 1943 година станал глумец и глумел во филмот "Der weiße Traum" (Бел сон).
После втората светска војна Шефер учествувал во реконструкцијата на Елмановото лизгалиште, и од 1946 година таму ги тренирал своите млади лизгачи.
Помеѓу 1956 и 1962 година тој повторно е во САД каде работи како тренер, но од 1962 година се враќа во Виена и живее таму сè до неговата смрт.
Бил оженет со Кристина Енглеман, најмладата ќерка на Едуард Енгелман.
2 Резултати во уметничко лизгање
2.1 Зимски олимписки игри
*1928 година — 4
*1932 година — 1
*1936 година — 1
2.2 Светско првенство
*1927 година — 3
*1928 година — 2
*1929 година — 2
*1930 година — 1
*1931 година — 1
*1932 година — 1
*1933 година — 1
*1934 година — 1
*1935 година — 1
*1936 година — 1
2.3 Европско првенство
*1927 година — 3
*1928 година — 2
*1929 година — 1
*1930 година — 1
* 1931 година — 1
*1932 година — 1
*1933 година — 1
*1934 година — 1
*1935 година — 1
*1936 година — 1
Всеволод III Јурјевич

Всеволод III Јурјевич бил руски средновековен владетел, владимирско-суздаљски велики кнез од 1177 до 1212 година.
1 Животопис
Всеволод III бил син на кнезот Јуриј Долгорукиј и внук на кнезот Владимир Мономах. Тој бил првиот кнез од владимирската лоза кого го нарекле „Велики кнез“. Исто така бил наречен и „Бољшое Гњездо“. За време на своето владеење, тој жестоко се борел против болјарите, ја зацврстувал својата власт и го развил градителството. Всеволод Јурјевич и брат му, Андреј Богољупски, не ја продолжиле политиката на нивниот татко, кој настојувал да завладее со Киев. Како што сведочат Ипатиевскиот и Лаврентиевскиот летопис, во 1182 или 1184 година, Всеволод III им нанесол тежок пораз на Болгарите кои живееле во околината на Волга. Притоа, неговата војска била толку голема, што војниците можеле со своите шлемови да ја исцрпат водата од реката Дон.
Означување на променливи ѕвезди

Означување на променливи ѕвезди — начин на бележење на променливите ѕвезди во астрономијата кое се состои од букви од Бајеровото означување заедно со латинскиот генитив на соѕвездието (на македонски стои само називот на соѕвездието поради отсуството на падежи).
Системот на именување е следниов:
* ѕвездите кои веќе имаат Бајерови ознаки со грчки букви не добиваат нови ознаки.
* во сите други случаи се почнува со буквата R, и така до Z.
* се продолжува со RR...RZ, а потоа SS...SZ, TT...TZ и така сè до ZZ.
* се применуваат AA...AZ, BB...BZ, CC...CZ до QZ, изоставувајќи ја J во обете положби.* по 334 комбинации се преоѓа на именување со V335, V336 итн.
Втората буква никогаш не ѝ претходи на првата во азбучниот редослед; на пр. не се допуштени BA, CA, CB, DA и сл.
Такви примери се R Северна Круна, YZ Кит, V603 Орел.
Највеќето новооткриени ѕвезди првично добиваат само каталошка шифра од нивните огкривачи ( на пр. OT J155631.0-080440 или SDSS J110014.72+131552.1), а потоа се заменуваат со ознаки во гореопишаниот формат.
1 Историја
На почетокот на XIX век биле познати само малку променливи ѕвезди, па затоа немало потреба да се користат букви вон латиницата. Бидејќи речиси немало ѕвезди со голема латинична буква по Q (по Бајеровото означување), одлучено е да се отпочне со буквата R за да се избегне забуна со буквите за спектрални типови на (денес ретко употребуваното) Бајерово латинично означување. Иако Лакај применувал големи букви од R до Z во поретки случаи (на пр. X Крма), овие ознаки се отфрлени или прифатени како променливи ѕвезди. Ѕвездата T Крма е прифатена како променлива и заведена во Општиот каталог на променливи ѕвезди со таа ознака, но денес се води како непроменлива.
Ова правило за именување на променливите ѕвезди е разработено од германскиот астроном Фридрих В. Алгеландер.
Со доаѓањето на фотографијата, бројот на променливи ѕвезди почнал нагло да расте, па затоа астрономите пристапиле кон користење на двојни букви, а потоа и броеви.
Како и кај сите астрономски објекти, имињата на ѕвездите ги доделува Меѓународниот астрономски сојуз (IAU), кој пак за тоа го задолжува Државниот астрономски институт „Штернберг“ во Москва. Институтот објавува Општ каталог на променливи ѕвезди (GCVS), кој еднаш на околу две години издава нов список на именувани ѕвезди. На пример, во декември 2011 г. е издаден 80. Список на имиња на променливи ѕвезди, Дел II, кој опфаќа ознаки на 2.161 неодамна откриени променливи ѕвезди; со што вкупниот опфат на каталогот достигнал 45.678 ѕвезди. Меѓу новоименуваните објекти биле V0654 Кочијаш, V1367 Кентаур и BU Северна Круна.
2 Поврзано
* Ѕвезден каталог
* Означување на ѕвездите
Рјурик Ростиславич

Рјурик Ростиславич (умрел во 1215 г.) бил руски средновековен кнез.
1 Животопис
Рјурик бил син на смоленскиот кнез Ростислав Мстиславич (умрел во 1168 г.) и правнук на кнезот Владимир Мономах. Тој живеел бурен живот, постојано војувајќи против Половците и против другите руски кнезови, често придружуван од брат му, кнезот Давид Ростиславич Смоленски (умрел во 1198 г.). Во 1203 година, Рјурик стапил во сојуз со Половците и го разурнал Киев. Во 1173 година завладеал со киевскиот престол, а потоа неколкупати го губел и повторно го заземал (последен пат во 1205 година). За време на своето владеење го помагал развојот на книжевноста и на градителството. Неговата престолнина била во градот Белгород, на реката Ирпењ, во близината на Киев.
Нелсон Семедо

Нелсон Кабрал Семедо — португалски фудбалер, играч од одбраната на Барселона и на португалската репрезентација.
1 Клупска кариера
Роден во Лисабон, Семедо станал професионалец преку младинскиот систем на Синтренсе, правејќи го своето деби за првиот тим на возраст од 17 години. На 12 јануари 2012 година тој заедно со соиграчот Мануел Лиз потпишале петгодишен договор со португалскиот гигант Бенфика, кој стапил на сила на 1 јули истата година. Првата сезона од договорот со Бенфика ја одрабиотил на позајмица во екипата на Фатима, во третата дивизија.
Семедо се вратил во Бенфика во оф-сезона од 2013 година, и бил регистриран за настап во Б-тимот во Сегунда Лига. Своето деби го направил на 10 август во 0-0 против Трофенсе. По речиси 60 настапи за вториот тим, тој бил наметнат како идна замена за долгогодишниот десен бек Макси Переира. По престојот на Переира, Семедо го продолжил договорот до 2021 година и се приклучил на првиот тим на нивната претсезонска турнеја во Северна Америка во јули 2015 година. На 9 август 2015 година, тој го направил своето деби за првиот тим на Бенфика во поразот со 0-1 од Спортинг Лисабон во Суперкупот на Португалија. Една недела подоцна тој го постигна својот прв гол за нив, против Есторил Праја во победата со 4-0 во Примеира лигата. Откако се востановил во почетните единаесет, Семедо доживеал неуспех во октомври 2015 година, кога тој се здоби со повреда играјќи за репрезентацијата. Тежината на повредата на неговото десно колено била сериозна поради што му била потребна операција, поради која пропуштил два месеци. Тој се вратил во акција во почетокот на јануари, но не можел да ја репродуцира својата претходна форма и го загубил своето место во почетната постава од Андре Алмеида па ја заврши кампањата играјќи за резервниот тим.
Во сезоната 2016-2017, Семедо ја поврати својата почетна позиција и станал третиот најкористен играч во историската четврта титула во лигата по ред. Тој постигнал еден погодок во лигата во победата со 2-1 на над Арука, и еднаш во Лигата на шампионите во групната фаза против Бешикташ во ремито 3-3.
Во финалето на Купот на Португалија, на 28 мај 2017 година, Семедо му асистирал на Едуардо Салвио за вториот гол, а Бенфика го подигнала трофејот откако ја победиле Виторија Гимараеш со 2-1. За неговите настапи во текот на целата сезона, тој ја освои наградата за ''Пробив на годината'' од Лига на Португеsа де Футбол Професионал.
На 13 јули 2017 година, Барселона објави договор со Бенфика за потпишување на Семедо, во очекување на медицински тестови. Тој потпиша петгодишен договор следниот ден, при што португалскиот клуб добил 30,5 милиони евра плус уште еден потенцијален 5 милиони евра за секои 50 натпревари за кои се појавил за неговиот нов тим. Тој го имаше своето деби на 16 август во вториот натпревар од Суперкупот на Еспања против Реал Мадрид, загуби 0-2 на стадионот Сантјаго Бернабеу.
Семедо го направи своето деби за Лигата на шампионите за клубот на 13 септември 2017 година, и бил пофален за неговиот настап во победата од 3-0 во групната фаза над Јувентус.
Јарослав Владимирович Галицки

Јарослав Владимирович Галицки бил руски средновековен владетел на Галицкото кнежевство од 1153 до 1187 година.
1 Животопис
Кнезот Јарослав му бил тест на кнезот Игор, кој бил оженет со неговата ќерка Ефросинија. Според Ипатиевскиот летопис, кнезот Јарослав бил „мудар и многуречив кнез, богобојазлив, почитуван во други земји и прославен со своите битки“. Неговата војска често војувала на различно страни, но тој ретко учествувал во борбите. Познато е дека прогонетиот византиски цар Андроник Комнин се засолнил кај него. Престолнина на кнезот Јарослав бил градот Галич, кој во 1241 година бил разурнат од Татарите. Неговиот замок бил изграден на високо место над реката Днестар. Денешниот град Галич е оддалечен шест километри од стариот град, а при археолошките ископувања на Успенскиот собор (изграден во средината на 12 век) бил пронајден саркофагот со посмртните останки на кнезот Јарослав.
Роман Мстиславич

Роман Мстиславич (умрел на 19 јули 1205) бил руски средновековен владетел, владимирско-волински и галицки кнез.
1 Животопис
Кнезот Роман му бил правнук на Владимир Мономах. За време на своето владеење често војувал против соседните земји, но, исто така, одржувал врски со многу држави. Нему му се припишува изреката: „Ако не ги издавиш пчелите, мед не ќе јадеш.“ Војската му била опремена со „латинско“ оружје и со „шлемови латински“. Успеал кон своето Волинско кнежевство да го присоедини Галицкото кнежевство. За него се зборува погално во Ипатиевскиот летопис, каде се опишува дека ги напаѓал неверниците како лав, дека бил лут како рис, како орел ги прелетувал непријателските земји, итн. Познато е дека Роман бил многу суров кон литванскиет заробеници: ги впрегнал како добиток и со нив орал. Оттука, постои стара руска пословица, која вели: „Романе, Романе, лошо чиниш, со Литовци ораш!“ Во западноевропските хроники, кнезот Роман е опишан како „крал на цела Русија“. Папата Инокентиј III му понудил да го круниса за крал, но Роман го одбил предлогот, зашто не сакал да ја признае власта на папата. Кнезот Роман загинал во походот против Полјаците, на 19 јули 1205 година.
Всеслав Полоцки

Всеслав Полоцки бил руски средновековен владетел на Полоцкото кнежевство.
1 Животопис
Кнезот Всеслав долго време се обидувал да го заземе Киев, таа „девојка нему мила“, најпосле успеал во тоа, но владеел со градот само седум месеци, зашто немал поддршка ниту од населението ниту од владеачките кругови. Според Д. С. Лихачов, Всеслав бил во Киев само еднаш, и тоа како заробеник на кнезот Изјаслав. Во 1067 година, Всеслав го зазел градот Новгород и го ограбил. Истата година, на 3 март, кнезовите од родот на Јарославичите (Изјаслав, Свјатослав и Всеволод) го нападнале всеслав кај Немига и му нанесле тежок пораз. Во 1069 година, Вселсав избегал тајно од Белгород во Полоцк, а против него тогаш се кренале кнезовите Изјаслав и Болеслав. Потомците на кнезот Всеслав долго време војувале против потомците на Јарослав Мудриот.